Eino Heiskanen

Eino Heiskanen (s. 7. huhtikuuta 1987) on suomalainen näyttelijä.

Elämä ja ura 
Eino Heiskanen syntyi näyttelijäpariskunta Sara Paavolaisen ja Kari Heiskasen perheeseen. Heiskanen aloitti näyttelijänopintonsa Teatterikorkeakoulussa 2011. Opiskeluvuosinaan hänellä oli roolitehtäviä muun muassa Suomen Kansallisteatterissa ja Ryhmäteatterissa. Heiskanen valmistui teatteritaiteen maisteriksi 2016 ja hänet kiinnitettiin Kuopion kaupunginteatteriin 2017.

Heiskasen näyttämötaiteellisiin tehtäviin lukeutuu muun muassa Aapon rooli Aleksis Kiven klassikossa Seitsemän veljestä ja Rockyn rooli näytelmässä Rocky Horror Show. Kuopion kaupunginteatterissa hänen tuloroolinsa oli Kaitsu näytelmässä Suomen hevonen.

Heiskasen ensimmäinen elokuvarooli oli nimiosa Raimo Långin lyhytelokuvassa Joonas vuonna 1997. Kolme vuotta myöhemmin hän näytteli pääroolin J-P Valkeapään palkitussa lyhytelokuvassa Silmät kiinni ilman käsiä. Vuonna 2017 Heiskanen näytteli Riitaojan roolin Aku Louhimiehen suurmenestyksessä Tuntematon sotilas. Samana vuonna hänellä oli sivuosa Inari Niemen draamakomediassa Joulumaa.

Valikoitu rooliluettelo 
Roberto Zucco (Roberto Zucco, 2015)
Rocky (Rocky Horror Show, 2016)
Aapo (Seitsemän veljestä, 2017)
Daniel/Taneli (Siipirikkoja ja matriarkkoja eli kuule meitä Kaija Koo!, 2017)

Filmografia

Lähteet

Aiheesta muualla 
 Kotisivut
 Kuopion kaupunginteatteri : Taiteellinen henkilökunta
 Etelä-Suomen Sanomat: Teatteriarvio: Ryhmäteatterin Seitsemän veljestä on Suurteos isolla ässällä (18.6.2017)
 Ballhaus Ost: #43 Roberto Zucco 

Suomalaiset näyttelijät
Vuonna 1987 syntyneet
Elävät henkilöt